section_heading: Novo doba
paragraph_text: Nakon privremenog gašenja klub se ponovno oživljava 2006. godine i započinje natjecanje u Županijskoj ligi HNŽ. Već u sljedećoj sezoni 2007./08. pod vodstvom trenera Pere Lastana Bijelice HNK Višići su izborili plasman u Drugu ligu FBiH - Jug. U sezoni 2008./09. momčad preuzima Nikica Pegi Knežević i od 16 momčadi HNK Višići na kraju sezone osvajaju 8. mjesto. Isti uspjeh ponavljaju i dogodine. Najveći uspjeh zasada jest 4. pozicija na kraju sezone 2010./11.